
OTRO PAISNAN DEN REINO 


Diahuebs 14 4 di juli, Prome Minister Evelyn Wever-Croes lo ta 
na Nacionnan Uni den Headquarters pa e High Level Political 
Forum on Sustainable Development Goals. Esaki lo tuma luga 
na New York. Den e reunionnan aki lo presenta e relato di 
SDGs di Reino Hulandes hunto cu Minister Schreinemacher di 
Hulanda y e Prome Minister di Sint Maarten Silveria Jacobs. 


E presencia di Premier Wever-Croes na e High Level Political 
Forum ta un oportunidad pa asina por enfoca riba e trabou cu 
Aruba ta haciendo y etala esaki riba Plataforma global. Tambe, 
e meta di e reunionnan na New York ta pa dialoga cu otro 
paisnan cu ta presentando nan relato di SDGs y pa intercambia 
di conocemento y experiencia pa logra e metanan di desaroyo 
sostenibel pa 2030. E relato di SDGs ta un relato cu, como 
paisnan den Reino ta wordo haci na forma boluntario. 


Durante e dia aki, lo bay tin varios reunion importante, 
encuentronan bilateral cu varios pais y e participacion di Aruba 


den e evento aki ta un oportunidad pa posiciona nos isla como 
un partner global den desaroyo sostenibel y pa crea mas 
oportunidad pa Aruba sigui implementa esakinan. 


Pa e ocacion aki, Aruba a prepara un relato di con e SDGs 
ta wordo implementa y e relato aki lo wordo presenta na 
Nacionnan Uni como parti di e relato di Reino. 


E comision di SDG Aruba a organisa diferente session pa 
involvi comunidad henter pa asina conoce con ciudadanonan 
of organisacionnan local ta implementando e SGDs. A base 
di esaki a prepara e relato cu Prome Minister lo presenta 
diahuebs 14 di juli na Nacionnan Uni. 


E relato di Reino, cu ta inclui Aruba, por wordo haya online na 
e link aki: 

https: //hlpf.un.org/countries/netherlands/voluntary- 
national-review-2022 


“CONFERENCIA 
DI PRENSA DI 
GOBIERNODI ARUBA 


Gabinete Wever-Croes 


Tur dialuna y diahuebs | 10:00 am 

Prome Minister Evelyn Wever — Croes: 


GOBIERNO DI ARUBA TA LAMENTA 
POSICION DI CAFT Y NO TA DI ACUERDO 
CU NAN PONENCIANAN 


Gobierno ta reconoce e seriedad di situacion financiero di pais 
Aruba y ta asumiendo e responsabilidad pa atende cu ne 


f 

Gobierno di Aruba a yama un Conferencia di Prensa pa duna 
informacion di un carta cu a ricibi tocante e topico: ‘aanwijzing’. 
Prome Minister Evelyn Wever - Croes a yama e conferencia 
aki pa splica comunidad kico ta e situacion y pa no tin motibo 
di speculacion of motibo di bay den panico. 


Diaranson Gobierno di Aruba a ricibi copia di un carta di CAFT 
cu nan a manda pa Conseho di Minister di Reino den cual nan 
ta duna conseho pa Aruba haya un ‘aanwijzing’. Segun CAFT, 
Aruba no a mustra suficiente disponibilidad pa hisa entrada 
y baha gasto. Prome Minister Wever - Croes a expresa cu 
esaki ta algo cu a purba di evita pues ta lamenta esaki y no ta 
di acuerdo cu e ponencianan aki. “No ta prome biaha cu nos 
ta haya un conseho asina, e ta un procedura normal den e 
cuadro di supervision. Pero cada biaha cu bo haye e ta bira un 


y; „a a 


momento pa para keto y pone atencion na dje,” Prome Minister 
Wever - Croes a expresa. 


Premier Wever - Croes a reuni inmediatamente cu Secretario 
di Estado sra. Alexandra van Huffelen y a trata e tema aki. Sra. 
van Huffelen a indica cu e carta no ta significa cu mesora tin un 
aanwijzing ta bin. Aruba lo sigui na mesa cu Hulanda (cu CAFT 
y BZK), y lo sigui cu esfuerso pa evita cu ta bin un aanwijzing. 


“E situacion cu ta aden actualmente no ta uno cu mester tin 
miedo di dje, pues no kier pa ningun ciudadano bay preocupa. 
Aruba a pasa den cosnan hopi mas pio cu esaki y esaki ta un 
reto mas cu e Gobierno aki lo atende cu ne cu determinacion”, 
Prome Minister a enfatisa. 

CU OPTIMISMO, 
POSITIVISMO Y 


DETERMINACION 
NOS TA LOGRA 


5 
MINISTER 


Minister Maduro ta aclarea: 


NA NINGUN MOMENTO A REFERI NA PARTIDO 
RAIZ DEN SPLICACION NA PRENSA 


Atrobe oponente politico ta busca forma pa kibra stabilidad 
politico di Aruba 


à > ie sih E 

Oponente nan politico ta buscando tur manera pa asina 
destabilisa e gobernacion di Pais Aruba. E siman aki nan a haci 
uzo di un splicacion cu Minister Maduro a duna contestando un 
pregunta di prensa riba gobernacion di Aruba na man di partido 
nan grandi manera MEP y AVP, pa saca esaki fo'i contexto y 
traha meme pa haci pasa cu e mandatario ta referi den su 
contesta na partido Raiz. 


Minister Maduro ta aclarea cu na ningun momento ela referi 
na partido Raiz of a menciona nomber di Raiz como partido di 
coalicion. E mandatario ta lamenta cu oponente politico atrobe 


ta busca forma pa crea division y rabia den comunidad pa asina 
purba destabilisa un gobernacion di coalicion di Aruba. Sigur 
awor cu Aruba tin asina tanto reto, e atencion di tur hende 
mester ta dirigi na con ta hiba Aruba dilanti, en bes di keda 
busca manera pa haci daño na nos Pais. 


ΚΓ 


Arubamester 


dios TUR! 

Minister di Finonso to informo: 


PRESUPUESTO 2025 A BAY RAAD VAN 
ADVIES PA POR HAYA SU CONSEHO 


Ta trahando pa e presupuesto por wordo entrega prome cu 1 di 
september na Parlamento 


E siman aki Presupuesto 2023 a bay Raad van Advies pa 
asina por haya su conseho. Ya caba dia 9 di juni e concepto di 
Presupuesto 2023 a bay CAFT pa haya su conseho conforme 
e ley di supervision financiero. Dia 23 di juni CAFT a duna su 
conseho y Gobierno a atende cu esaki pa caba di prepara e 
concepto di ley αἱ presupuesto. Diabierna 8 αἱ juli Conseho di 
Minister a firma Presupuesto 2023 y a manda esaki via Kabinete 
di Gobernador pa Raad van Advies pa asina e organo aki por 
brinda nan conseho. Ta spera cu pa comienso di augustus 
Raad van Advies lo por duna nan conseho. Na e momento 
eynan Gobierno lo adapta e presupuesto conforme e conseho 
di Raad van Advies pa asina entrega esaki na Parlamento. 
Gobierno ta trahando pa asina por presenta Presupuesto 2023 
prome cu 1 di september na Parlamento pa su tratamento. 


LANDSVERORDENING tot vaststelling van de begrotingen van de ministeries 


van het Land voor het dienstjaar 2023 


ONTWERP 


IN NAAM VAN DE KONING! 


DE GOUVERNEUR van Aruba, 


In overweging genomen hebbende: 


dat het ingevolge artikel V.12, eerste lid, van de Staatsregeling van Aruba (AB 1987 no. 
GT 1) noodzakelijk is om de begrotingen van de ministeries voor het dienstjaar 2023 
vast te stellen; 


Heeft, met gemeen overleg der Staten, vastgesteld onderstaande landsverordening: 


Artikel 1 


De begrotingen van de ministeries van Algemene Zaken, Innovatie, 
Overheidsorganisatie, Infrastructuur en Ruimtelijke Ordening, van Financiën en 
Cultuur, van Justitie en Sociale Zaken, van Volksgezondheid en Toerisme, van 
Transport, Integriteit, Natuur en Ouderenzaken, van Onderwijs en Sport, van 
Economische Zaken, Communicatie en Duurzame Ontwikkeling, en van Arbeid, 
Energie en Integratie voor het dienstjaar 2023, worden gezamenlijk vastgesteld 
overeenkomstig de in dit artikel opgenomen begrotingsstaat die bestaat uit een 
exploitatierekening met een raming van de kosten en de middelen, en een 
kapitaalrekening met een raming van de kapitaaluitgaven en de financieringsmiddelen: 

Minister di Finansa Xiomoro Maduro: 


CAFT TA CONSEHA PA DUNA ARUBA UN 
INSTRUCCION RIBA PRESUPUESTO 2022 


Diaranson despues di merdia Gobierno di Aruba a tene un 
conferencia di prensa extra-ordinario. Esaki tabata relaciona 
cu e carta cu Caft a manda pa Conseho di Minister di Reino 
den cual nan ta conseha pa duna Pais Aruba un instruccion 
riba Presupuesto 2022. 


GOBIERNO TA CUMPLI PARCIALMENTE CU CONSEHO DI 
CAFT 

Dialuna ultimo den un conferencia di prensa Minister di 
Finansa Maduro a trece dilanti cu Gobierno di Aruba no por 
cumpli cabalmente cu tur e recomendacionnan di Caft pa 
locual ta Presupuesto 2022, ya cu esaki tin consecuencia 
serio pa gobernacion y pa Pueblo. Na varios ocasion a brinda 
splicacion na Caft pa atende cu nan preocupacionnan, pero 
Caft no a keda satisfecho y pesey a opta pa escala esaki na 
nivel di Conseho di Minister di Reino. 


RECOMENDACION PA INSTRUCCION 

Caft a manda su recomendacion na Conseho di Minsiter di 
Reino pa duna Aruba un instruccion riba Presupuesto 2022. 
Dado caso cu Conseho αἱ Minister di Reino dicidi αἱ duna 
Aruba un instruccion, Gobierno di Aruba di su parti lo sa di 
cana e caminda legal cu ta hiba pa haya un conseho na Raad 
van State. Ta un caminda conoci caba den Reino, ya cu poco 
tempo atras Pais Corsou tambe a cana e caminda aki cu exito. 


ARUBA LO SURPASA E RETO AKI TAMBE 

Minister Maduro ta trece dilanti cu ta den hopi awa bruto 
Gobierno di Aruba a bin ta nabega. Awo tin un otro mal tempo na 
caminda, un otro reto di gobernacion a presenta. No obstante 
esaki, Minister Maduro tin tur e confiansa cu nos bon Dios lo 
brinda nos su sabiduria, su forza y pasenshi pa logra e biaha 
aki tambe pa surpasa e reto aki na bienestar di Aruba. 

Y DUNA PIORIDAD 
NA SALUD Y 


PROGRESO 


DI CADA 


CIUDADANO 


MINISTER 


Dangui Oduber 


INDICADORNAN DI HOTEL DI JUNI 2022 TA 
SIGUI DEMOSTRA UN RECUPERACION FUERTE 


PIN 


ή 


Turismo αἱ Aruba ta pasando den e mihor momentonan αἱ 
su recuperacion. Minister di Turismo y Salud Publico sr. 
Dangui Oduber ta sumamamente contento y satisfecho cu e 
resultadonan di luna di juni 2022. Recientemente AHATA a 
publica su cifranan tocante e prestacion di e hotelnan y Minister 
Oduber tin e placer di por comparti esakinan cu pueblo. E 
cifranan aki ta ilustra e comparacion entre juni di 2019, juni 
2021 y juni 2022. E cifranan cu a ser ricibi pa cu luna di juni 


2022 ta sigui demostra un recuperacion fuerte. 


Manera ta conoci e maneho di Minister Oduber ta dirgi riba 
turistanan di calidad y turistanan cu ta gana mas di 150 mil 
dollar pa aña, turistanan cu ta laga hopi placa atras den nos 
economia. 


Den luna di juni 2022 e grado di occupacion a subi cu 17% 
porciento compara cu juni 2021. Si compara esaki cu e grado 
di ocupacion di aña 2019 cu ta un aña record pa Aruba su 
turismo, e ta solamente 3% menos. Segun e mandatario ta 
importante pa remarca cu Aruba ta e di 2 pais na mundo cu a 
recupera su turismo di e forma aki. 


Banda di e grado di occupacion e REV PAR den luna di juni 
2022 a conoce un crecemento di 31.6% den compracion cu 
luna di juni 2021 y cresemento di 18.7% den comparacion cu 
juni 2019. E REV PAR den juni 2022 tabata $223.97 cu ta un 
cifra impresionante. E REV PAR ta un indicador sumamente 
imporatante pa midi e calidad di turistanan cu ta bin Aruba. 
E REV PAR ta e prijs cu un turista ta dispuesto pa paga pa 
un camber pa anochi. Nos como pais mester ta contento cu 
e hecho cu nos tin un di e REV PAR mas halto den Caribe. 
Na momento cu bo tin un REV PAR asina halto e ta bisto cu 
turistanan di calidad ta yegando nos pais. 


Otro indicador hopi importante ta e ADR (average daily rate) 
cu tambe a conoce un aumento di 22.1%. E average daily rate 
den luna di juni 2022 ta $277.52 den comparacion cu juni 2019 
cu esaki tabata na $227.32. 


Turismo ta keda e driver principal di nos economia, resultadonan 
di luna di juni ta confirma cu recuperacion di Aruba su Turismo 
ta riba e bon caminda. Maneho di Minister Dangui Oduber ta 
dunando e resultado conforme e vision di atrae turistanan di 
calidad y esaki a wordo confirma cu cifranan di AHATA. Esaki 
sigur ta un noticia hopi positivo. Finalmente e mandatario a 
gradici tur empleadonan y tur partnernan den sector turistico 
pa cu e resultado bunita aki. 

Minister Dongui Oduber: 


FUNDACION STIMAMI STERILISAMI TA 
HOPI IMPORTANTE PA E IMAGEN DI 


FUNDAS 


Dialuna Minister di Turismo y Salud Publico sr. Dangui Oduber 
a reuni cu entre otro sra. Ronella Croes di ATA, Jisenia Arends 
di Direktie Milieu & Natuur y sr. Ewald Biemans di Bucuti & Tara 
Beach Resort. Den e encuentro aki e mandatario a haya tur 
informacion necesario pa ta altanto locual Fundacion Stimami 
Sterilisami ta bin ta haciendo pa remedia e situacion di cacho 
y pushinan riba caya. 


Tabata na januari di e aña aki cu a reanuda e subsidio bek 
pa Fundacion Stimami Sterilisami. Ya pa varios aña caba 
“Tourism Product Enhancement Fund” TPEF ta e main sponsor 
di e programa di sterilisacion di e fundacion. E programa di 
sterilisacion aki ta un colaboracion di sector publico conhunto 
cu sector priva. 


E fundacion aki ta pa yuda cu sterilisacion di cacho y pushi nan 
di caya y tambe pa yuda doñonan sterilisa nan mascota. E aña 
aki Aruba Tourism Authority (ATA) tambe ta join pa asina por 
a restart e programa, esaki ta pa motibo cu door di Covid-19 
TPEF mester a stop subsidio temporario. Den aña 2022 TPEF 
lo sigui sibsidia e fundacion aki una bes mas. 


E Fundacion di Stimami Sterilisami ta ricibi subsidio for di 
TPEF y awor ATA anualmente. Nan ta haci hopi bon uzo di 
esaki y ta traha na un manera eficiente. Den pasado a traha 
cu veterinarionan di Aruba, actualmente tin un veterinario for 
di Merca tambe pa asisti cu e operacionnan. Ta purba pa yega 
na tarifanan, unda por haci mas hopi operacion cu e mesun 
cantidad di fondo disponibel. 


HON STIMAMI STERI AMI 


CELEBRATES 30,000 
STERILIZATIÓNS 


μα 

Minister Dangui Oduber su maneho di turismo πο solamente 
ta dirigi riba target turista di calidad, mehoracion di servicio 
y upgrading di area turistico pero tambe e ta basa pa crea 
un balans positivo pa e comunidad di Aruba incluyendo nos 
amigonan di cuater pia cu no tin un dak riba nan cabes. 
Stimami Sterilisami como fundacion tin como obhetivo pa yuda 
e comunidad di Aruba bira mas consciente riba e problematica 
cu tin di cacho y pushi nan riba caya. Pa añas e fundacion aki 
ta subsidiando miles di operacionnan di cacho y pushi rond 
nos isla. 


E mandatario ta gradici sr. Biemans di Bucuti & Tara Beach 
Resort cu ta un patronisador di e programa di sterilisacion 
mesun importante cu TPEF y awor ATA. Esaki ta debi cu nan 
ta iguala cualkier suma cu e fundacion ricibi, esaki ta algo 
cu Gobierno di Aruba ta hopi agradecido pe e mandatario ta 
expresa. 


Minister Oduber ta kere firmemente cu e manera con nos ta 
trata nos animalnan ta bisa hopi di nos como pais. Abase di 
programanan asina, den wowo di nos bishitantenan ta eleva e 
imagen di e producto Aruba y ta cumpli cu e vision di Ministerio 
di Turismo. 


Finalmente Minister Oduber kier gradici ATA, Bucuti & Tara 
Beach Resort y Fundashon Stimami Sterilisami pa e bon 
trabou haci durante ultimo añanan. 

Nos amigonan di cuater pia sigur tin nos amor y atencion! 

BRINDANDO E 
SIGURIDAD PA 
UN MIHO 
SOCIEDAD 


COMISION DI EVALUACION A EVALUA E 
BUITENLANDSE ZORG Y A PRESENTA E 
HAYAZGONAN PA ARUBA 


Recientemente, minister di Husticia y Asuntonan Social Sr. 
Rocco Tjon a ricibi un presentacion amplio for di e comision 
di evaluacion cu a bay evalua e buitenlandse zorg cu ta 
tuma luga, specificamente pa hendenan cu tin problema cu 
adiccion of problemanan psikiatrico cu ta bay busca ayudo 
den exterior. Manera ta conoci Aruba ta manda clientenan 
den exterior pa busca e ayudo aki, pues e comison cu a 
evalua e instancia na Colombia den e caso aki, ta consisti 
di profesionalnan di Respaldo, FMAA, Reclassering, SPD y 
Directie Volksgezondheid, entre otro. Asina por bisa cu a forma 
un comision bastante amplio, pa evalua si e cuido cu ta wordo 
brinda den exterior ta di e calidad cu Aruba ta spera. 


Veilgiheidshuis a organisa e presentacion aki di e hayazgonan 
di e comision di evaluacion. E prome evaluacion, ta mustra 
di ta positivo, sinembargo, e vision di ministerio di Husticia y 
Asuntonan Social como tambe di e profesionalnan den e tereno 
aki, ta pa e prome fase, principalmente pa loke ta adiccion, 
tuma luga na Aruba mes, esaki ta mas miho pa e cuido tambe. 
A base di esaki, un di e consehonan cu a bin padilanti ta, pa 
evalua con por restructura e fondonan y e proceso aki a largo 
plaso, pa asina dentro di algun aña e cuido aki por tuma luga 
na Aruba mes. 


Actualmente, hopi placa ta wordo inverti pa por manda e 
clientenan afo, pues e idea ta pa logra yega na un structura, 
caminda a base di e proyeccionnan di e costonan envolvi, por 
establece e prome fase akinan na Aruba mes. A base di esaki, 
lo wak den cuanto aña ta logra break-even, pa asina no mester 
manda e clientenan mas den exterior. 


Pa loke ta e prome hayazgonan den e aspecto di infrastructura 
y aspectonan di e programa mes; e metodo cu ta wordo ofreci 
na e clientenan, ta igual na e metodonan cu ta wordo uza na 
Aruba tambe. Banda di esaki, e clinica caminda ta manda 
e clientenan actualmente, ta consisti di verpleegkundige, 
psikiatra, psicologo como tambe un kwaliteitsdeskundige, pues 


ta e tipo di profesionalnan aki, cual por cierto nos tin na Aruba 
aworaki, lo mester ta involucra den un trayecto asina. Pa e 
motibo aki, e ta importante pa evalua, con lo por establece e 
parti infrastructural na Aruba den fase como tambe amplia e 
cantidad di profesionalnan cu lo por bay brinda ful e trayecto 
aki na Aruba mes. 

Minister Rocco Tjon: 


PROYECTO DI CAMARA DI SIGURIDAD 
NA TUR WARDA DI POLIS KEDANDO CLA 
ELEVANDO AUN MAS E SIGURIDAD DI NOS 
AGENTENAN POLICIAL 


Minister di Husticia y Asuntonan Social Rocco Tjon a bishita 
e warda di polis na St. Cruz, caminda hunto cu e Agentenan 
Policial a haya un splicacion amplio di Bossi, kende ta e 
compania cu a instala e camaranan na tur warda di polis. 
Un sistema cu tin inteligencia artificial pa ambos detecta y 
analisa, facilitando e trabou pa e Agentenan y alabes eleva 
nan siguridad. 


Den cuadro di e proyecto aki, a incorpora e vigilacion di camara 
pa e cel complexnan, pa asina eleva e siguridad di e personal 
como tambe e siguridad di tur persona cu ta yega na warda di 
polis. Di otro banda, e camaranan ta minimalisa infraccion cu 
lo por tuma luga na e wardanan aki pa loke ta trata e autonan 
y pertenencianan entre otro. Segun e mandatario, ya caba a 
haci palabracionnan cu e waarnemend Korpschef esta; Sr. 
Croes, pa traha un manual, pa asina splica e personal, kico e 
maneho ta pa loke ta e diferente camaranan aki y e uzo di nan 
pa loke ta e imagennan aki. 


Ademas di esaki, a incorpora tambe e parti di mantencion y 
asistencia tecnico na e proyecto, pa si algo mester sosode, 
e asistencia tecnico por yega pa asisti e personal de 
inmediatamente. Un otro aspecto hopi importante ta cu si 
algo mester daña, esaki lo wordo reemplasa mesora, di e 
forma aki ta garantisa cu e proyecto por ta uno duradero. E 
instalacionnan a keda cla na tur warda di polis, sinembargo 
a finalisa e funcionalidad por completo di warda di St. Cruz, 
dentro di poco lo finalisa warda di San Nicolas, sigui pa Playa, 
Shaba, Strandpolitie, Noord como tambe Balashi. 


E camaranan cu a scoge pa e proyecto aki, ta camaranan cu 
ta contene e aspecto di inteligencia artificial cual ta facilita e 
trabou pa e Agentenan Policial. Banda di esaki por menciona 
tambe cu ya caba a cuminsa combersacionnan cu Alto Mando 
conhuntamente cu Sindicato di Polis pa asina dentro di poco 
cuminsa cu e proyecto piloto di Bodycams. Segun estudionan 
haci ambos na Merca y Europa, por conclui cu bodycams 
ta di balor agrega pa ambos e siguridad y e integridad di e 
Agentenan. Di parti di Ministerio di Husticia y Asuntonan Social 
a investiga e parti legislativo caba, pues lo tin un base legal pa 
por inicia cu e proyecto aki. 

2022 CU E META PA 

MINISTER 


MASHA PABIEN NA E 177 GRADUADONAN 
DI COLEGIO ARUBANO HAVO 

di graduacion. Diahuebs ultimo den Renaissance Convention 
Center yena cu alegria y entusiasmo a tuma luga graduacion 
di Colegio Arubano HAVO. 


Un total di 177 hoben a termina nan estudio cu exito y a ricibi 
nan diploma. Mandatario di Enseñansa a dirigi palabra pa 
felicita e graduadonan y a expresa di ta hopi orguyoso pa mira 
nos hobennan finalisando nan estudio. Esaki ta e resultado: 
di boso esfuerso, disciplina, dedicacion y determinacion. 
E mandatario tabatin e honor di entrega e diploma di miho 
graduado di HAVO Bryan NG. 


Pa finalisa e Mandatario ta gradici staf y personal, docente y 
mentornan y tur esnan cu a guia cada un studiante pa yega na 
e exito aki. Y ta felicita e mayornan y famianan cu duna sosten 
y kere den nan yiu. Masha pabien tur graduado y hopi exito 
den futuro. 

Minister Endy Croes: 


PALABRANAN DI PABIEN NA E 20 
GRADUADONAN DI SCOL PRACTICO PA 
OFISHI (SPO) BRAZIL 


Enseñonso to e yobi po futuro 

Siman pasa Minister Endy Croes a presencia e graduacion di 
SPO Brazil cu a tuma luga na Cuts & Curves party place na 
San Nicolas. Durante e anochi special a celebra e hecho cu 30 
alumno a gradua den e ramo di Tecnica/ Cuido di Mata y Bestia 
of den e ramo di Admistracion /Comercio y Facilitair. Durante e 
bunita ceremonia di graduacion Minister Endy Croes a felicita 
e graduadonan den nomber di Gobierno di Aruba y a expresa 
cu ta hopi orguyoso di nan logro. Loke cu boso a logra awe ta 
e resultado: di boso propio esfuerso, disciplina, dedicacion y 
determinacion, Minister Endy Croes a enfatisa. 


Pa finalisa e mandatario di Enseñansa ta gradiciinmensamente 
staf, personal y docente di SPO Brazil como tambe mentornan 
y tur esnan cu a guia cada studiante pa yega na e exito aki. 
Minister Endy Croes ta felicita mayornan y famianan cu a 
sosten y kere den nan yiu. Masha pabien tur graduado y hopi 
exito den futuro. 'Dream big and aim high'! 


Diaranson 13 Juli 2022 


MINISTER ENDY CROES PRESENTE NA E 
CEREMONIA DI RECONOMENTO NA HONOR 
DI E 21 MIHO GRADUADONAN DI ARUBA 2022 


Diamars anochi den un esfera festivo na Boulevard Events 
Aruba, Women's Club of Aruba a honra e miho graduadonan 
di pais Aruba. E proyecto di ‘Student Award’ ta wordo organisa 
pa mas di 75 aña bou Enseñansa Secundario. 


Na yegada e mandatario di Enseñansa y Deporte acompaña pa 
su esposa sra. Dilailah Croes a wordo ricibi cu un caluroso bon 
bini pa presidente di e organisacion sra. Norma Brinkenberg- 
Spellen. Presente na e ocasion special aki tabata su Excelencia 
Gobernador di Aruba sr. Alfonso Boekhoudt y su distinguido 
yiu cu a presencia e momento special y unico den bida di e 
graduado. E graduadonan a traha hopi duro cu hopi esfuerso 
y dedicacion pa finalisa nan estudio exitosamente. 


Un total di 21 graduado di VWO, HAVO, International School of 
Aruba (ISA), IBERO American High School, MAVO, EPI, EPB, 
SPO, Avond HAVO y Avond MAVO a ricibi nan reconocemento 
como miho graduado di Aruba. Minister Endy Croes a felicita 
e graduadonan den nomber di Gobierno di Aruba y a expresa 
cu ta hopi orguyoso di nan logro. Loke cu boso a logra awe ta 
e resultado: di boso propio esfuerso, disciplina, dedicacion y 
determinacion. 


Durante anochiir. sr. Edwin Jacobs, kende tabata miho graduado 
di aña 1985 y 1988 a duna testimonio di su experencianan y a 
duna un mensahe positivo na e miho graduadonan. 


Finalmente Minister Endy Croes ta gradici directiva di Women's 
Club of Aruba cu un bunita proyecto cu sigur ta inspira y motiva 
e hobennan pa sigui studia. Alabes e mandatario ta felicita e 
miho graduadonan di Aruba, nos ta orguyoso di boso, hopi 
exito den futuro! 


Dioronson 12 Juli 2022 


Registro Civil y Censo Aruba ta informa: 


INFORMACION PA STUDIANTENAN DI 
ARUBA CU ΤΑ BAY BIBA AFOR 


Prome cu bo por bay studia afor, mester regla diferente asunto. 
Un di e asuntonan aki ta cu bo mester regla pa kita bo nomber 
(schrijf uit) for di e Registro di Populacion (bevolkingsregister). 
Esaki ta conta pa TUR studiante cu ta bay biba afor. 

Segun e ley di e Registro di Populacion, e populacion ta consisti 
di solamente personanan cu di berdad ta biba na Aruba. Tur 
otro hende cu NO ta biba akinan (entre otro pa estudio), ta 
obliga pa kita nan nomber (schrijf uit). Acaso si un hende no 
haci esaki e lo por wordo kita automaticamente. 


STUDIANTENAN CU TA BAY HULANDA 

Si bo kier bay studia na Hulanda, bo mester inscribi bo mes na 
e municipio (gemeente) cu bo ta bay biba na Hulanda. Akibao 
nos lo duna algun tips pa haci e inscripcion na Hulanda mas 
facil. Riba Censo su peticion nos a ricibi dia 9 juli 2022 for di 
Afdeling Studiefaciliteiten di Directie Onderwijs tur e-mails di 
studiantenan cu ta bayendo Hulanda. Door cu esaki ta un grupo 
grandi, cada un di e studiantenan aki lo ricibi un mail αἱ Censo 
cu un orario specifico pa presenta diaranson dia 27 juli 2022 
entre 13:00 or y 16:00 or pa por schrijf uit. Otro studiantenan 
por haci un cita pa schrijf uit riba nos website www.censo.aw. 


STUDIANTE CU A CABA DI PASA EXAMEN RIJBEWIJS 
Prome cu bo schrijf uit di Registro di Populacion, ta importante 
pa bo saca bo rijbewijs. Ora di bo cita pa traha bo carchi di 
rijbewijs, bo mester acudi na Censo cu un identificacion (valido) 
y e potret lo wordo saca na Censo mes. 


KITA BO NOMBER FOR DI E REGISTRO DI POPULACION 
(BEVOLKINGSREGISTER) 

Prome cu bo biaha pa Hulanda, bo mester kita bo nomber 
(schrijf uit) for di e Registro di Populacion (bevolkingsregister). 
Esaki ta un condicion necesario pa bo por inscribi bo mes na 
Hulanda. Un di e documentonan cu bo tin cu entrega ora bo 
ta bay inscribi bo mes na Hulanda ta e prueba di kitamento 
di bo nomber (uitschrijvingsbewijs). E prueba aki bo ta ricibi 
na momento cu bo kita bo nomber for di e bevolkingsregister. 
Ora di schrijf uit, ta importante pa bo indica na Censo na cua 
municipio bo ta bay biba na Hulanda. Esaki por diferencia αἱ e 
municipio na unda bo ta bay studia. Ora di establece bo mes 
na Hulanda, bo lo inscribi bo mes na e municipio cu bo a indica 
na Censo cu bo ta bay biba. Si bo no haci esaki, bo lo por haya 
problema ora di inscribi na Hulanda. 

Si bo dicidi pa inscribi bo mes na un otro municipio cu esun cu 
bo a indica na Censo, esaki por trece cun'e cu e inscripcion 
na Hulanda por tarda, cu consecuencia cu lo bo por haya bo 
number di servicio civil (na hulandes: burgerservicenummer 
(BSN) mas laat. 


INSCRIPCION DEN BASISREGISTRATIE PERSONEN (BRP) 
Ta recomendabel pa bo busca informacion adelanta, por 
ehempel riba e website di e municipio, tocante con e inscripcion 
den BRP ta regla na e municipio. Por ehempel, si mester traha 
un cita of cual ta e documentonan cu bo mester entrega na 
e momento cu bo ta bay inscribi bo mes. Tin municipionan 
caminda tin dianan fiho of citanan specialmente pa locual ta 
inscripcion den BRP di studiantenan cu ta bini for di Caribe. 
Na momento cu bo ta bay inscribi bo mes den BRP na un 
municipio bo mester entrega e siguiente documentonan: 


° Paspoort (pa nan por establece bo identidad); 

° Comprobante di mudansa (uitschrijvingsbewijs) ricibi for 
di Censo ora bo a schrijf uit 

° Comprobante di e direccion na Hulanda (por ehempel 


un copia di e contrato di huur of un carta firma y un copia di e 
cedula di e miembro di famia cu ta declara cu por lo pronto bo 
por biba na su cas). 

° Acta di nacemento (afschrift van geboorteakte) 

Tuma nota: si bo no a nace na Aruba, ta bon pa bo aplica pa 
un acta di nacemento na tempo for di e pais cu bo a nace y si 
no ta parti di Reino mester laga traduci esaki (si ta necesario) 
y laga legalisa esaki (si ta necesario) o laga pone un apostille 
riba esaki. Pa mas informacion riba e tema aki, por wak riba e 
website di cada municipio. 


PUNTO DI CONTACTO NA ARUBA 

Si tin pregunta tocante e informacion akiriba y/of bo a haya un 
problema cu bo inscripcion na Hulanda, entre otro pa falta di 
documento, por mail nos na info@censo.aw Tambe por hanja 
e e-mails di Censo su team bao ‘contacts’ riba nos website 
www.censo.aw 


APESAR DI CAMINDA DIFICIL NOS DILANTI, 
Nos POR, HUNTO NOS POR. 

Nos POR ENGRANDECE NOS PAIS. 

Nos POR FORTALECE NOS PAIS. 

Nos POR SIRBI NOS PAIS. 

Y HUNTO NOS POR HACI NOS PAIS 

FUERTE Y RESILIENTE UN BIAHA MAS. 

TA HUNTO SO NOS POR BRINDA 
OPORTUNIDADNAN NA NOS 

FUTURO GENERACIONNAN. 


AÑA DI 
20 INVERSION Y 
22 OPORTUNIDAD 


